**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetluses „ **Potitaimede masinistutuse teenus koos võsagiljotiini- ja kokkuveoteenusega (Kagu) 2025-2028**“ (viitenumber 294897) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   3. Raamlepingud sõlmitakse erisusena RHS sätestatud kuni 4-aastasest tähtajast pikema tähtajaga:
      1. kuna hankes esitatakse nõuded lepingu täitmisel kasutatavale tehnikale. Kasutatav tehnika on kõrge maksumusega, see soetatakse tavapäraselt finantsasutusi kaasates ning valdkonnas on tavapäraseks soetusperioodiks 5 aastat. Seetõttu on vajalik konkurentsi tagamiseks võimaldada pakkujatel soetada lepingu täitmiseks kasutatavat tehnikat nende jaoks tavapärastel tingimustel, hoides sellega ühtlasi ära ka tõenäolise teenuse kallinemise hankija jaoks.
      2. raidmete ja laasimata tüveste kokkuveo korral tasutakse töövõtjale vahelaos mõõdetud kogusest esialgu 80% eest. Hiljemalt 24 kuu jooksul kokkuveotööde lõpetamisest tasutakse töövõtjale raidmete ja laasimata tüveste hakkimise järgselt hakkimise tulemusena täpsemalt selgunud koguse ja juba eelnevalt tasustatud koguse vahe ulatuses. Seetõttu on vajalik lepingu pikem kehtivusaeg ka peale raie-ja kokkuveoteenuste tellimise ja osutamise aja lõppu, võimaldamaks ka teenuste tellimise perioodi lõpus kokkuveetud raidmete ja laasimata tüveste nõuetekohast kokkuveojärgset ja hakkimiseelset kuivamist.
2. **RAAMLEPINGU ESE**
   1. Käesoleva hanke tulemusel tellitakse potitaimede masinistutusteenust (edaspidi masinistutusteenus) RMK Kagu metsakasvatuse piirkonnas ning raie- ja kokkuveoteenust (edaspidi raie- ja kokkuveoteenus) RMK Kagu regioonis (edaspidi teenus). Teenust tuleb osutada hankes esitatud nõuetele vastava roomikekskavaatoriga, mis on varustatud istutusperioodil spetsiaalse istutuspeaga ja raieperioodil võsagiljotiiniga, ning millele raieperioodil lisandub kokkuveomasin.
   2. Riigihanke eeldatav maksumus on 1 220 000 (üks miljon kakssada kakskümmend tuhat) eurot, millele lisandub käibemaks.
   3. Teenust tellitakse ajavahemikul 01.08.2025 kuni 31.12.2028 või vastava lepingu maksimaalse võimaliku rahalise mahu täitumiseni, sõltuvalt sellest kumb tingimus saabub varem. Võimalusel ja vajadusel võib teenuse tellimisega alustada enne 01.08.2025. Hankemenetluse kulgemise pikenemisel üle 01.08.2025, võib lepingu sõlmida ja teenust osutada hiljem. Raie- ja kokkuveoteenuse raamlepingu kehtivusaeg on teenuste tellimise ajast 2 (kaks) aastat pikem tulenevalt kokku veetud raidmete ja tüveste (energiapuidu) kuivamiseks ja hakkimiseks vajaminevast ajast
   4. Hankija ei ole raamlepingute täitmisel seotud lepingu eeldatava mahu ega maksumusega, teenust tellitakse vastavalt reaalsele vajadusele ja olemasolevatele võimalustele, mistõttu raamlepingute alusel tellitavate teenuste tegelik maht võib olla oluliselt väiksem. Raamlepingute lõplik maksumus kujuneb vastavalt raamlepingute kehtivuse ajal tellitud teenuste tegelikule mahule.
   5. Teenuse osutamise asukohaks on valdavalt hankes määratletud piirkond/regiooni territoorium. Piirkonna määratlemine hankedokumendis tähendab eelkõige, et valdav osa teenustest osutatakse nimetatud piirkonnas, kuid vajadusel ka mujal Eestis, eelkõige samas või lähedases piirkonnas.
3. **TEHNILINE KIRJELDUS**
   1. Üldine teenuse kirjeldus
   2. Masinistutusteenust osutatakse hankes esitatud nõuetele vastava roomikekskavaatori noole külge kinnitatud spetsiaalse istutusmasina abil, mis koosneb mätastajast ja istutusseadmest. Mätastamine ja istutamine toimub ühe töövõttena.
   3. Raie- ja kokkuveoteenus on alusmetsa, võsa ja puude langetamine võsagiljotiiniga varustatud hankes esitatud nõuetele vastava roomikekskavaatoriga ning raidmete ja tüveste kokkuvedu kokkuveomasinaga.
   4. Masinistutusteenust osutatakse vastavalt metsakasvatusteenuse töövõtu raamlepingu tingimustele.
   5. Raie- ja kokkuveoteenust osutatakse vastavalt raie- ja kokkuveoteenuste töövõtu raamlepingu tingimustele (edaspidi metsakasvatusteenuse töövõtu raamlepingu tingimused ja raie- ja kokkuveoteenuste töövõtu raamlepingu tingimused koos nimetatud kui raamlepingud).
   6. Teenust osutatakse vastavalt hankija raamlepingute tingimustele eduka pakkuja poolt pakutud hinnakoefitsiendi ja hankija hinnaraamistikus toodud hindade alusel. Raamlepingutes on kirjeldatud teenuste osutamise täpsemad tingimused, raamlepingute lisades kirjeldatakse teenuste tasustamise hinnaraamistik ning hinnaraamistiku parandid, samuti teenuse osutamisel kehtivad keskkonna- jm nõuded. Pakkuja on kohustatud raamlepingute lisadeks olevate juhendite ja nõuete, muutumisel nõustuma nende tingimustega ja neid nõudeid täitma.
   7. Pakkuja peab omama või kasutama lepingu alusel hiljemalt 01.08.2025 vähemalt ühte hankes esitatud nõuetele vastavat tehnikat- roomikekskavaatorit koos istutusseadmega, mis ei ole hõivatud ühegi RMK- ga sõlmitud lepinguga või on hõivatud RMK-ga sõlmitud lepinguga, mis lõpeb hiljemalt 01.08.2025, ning esitab selle hanketingimustes nõutud ajal hankijale ülevaatamiseks ja täiendavaks nõuetele vastavuse kontrollimiseks. Pakkuja esitab ekskavaatori tehasepoolse registreerimiskoodi (VIN), mille abil on võimalik masinat ja selle iseloomulikke, selles hankes olulisi omadusi identifitseerida. Lepingute täitmiseks tohib kasutada ainult esitatud VIN koodiga masinat, mis fikseeritakse lepingu lisas. Tehnika hankijapoolse ülevaatuse kohta koostatakse akt ning hinnatakse tehnikakomplekti vastavust hanketingimustele.
   8. Kogu lepinguperioodi kestel tuleb töötada hankija poolt esitatud nõuetele vastava tehnikaga ja operaatoritega. Nõuded tehnikale ja operaatoritele on toodud vastava raamlepingute lisas.
   9. Kasutatava ekskavaatori erisurve suhtarv maapinnale peab olema väiksem kui 0,231 (3 kohta peale koma) või sellega täpselt võrdne. Hankija senise kogemuse alusel suudavad nimetatud tingimustele vastavad masinad teostada töid liigniisketel pinnastel.

Hankija arvutab erisurve suhtarvu järgmise näite ja valemi alusel: ekskavaatori täismass (kg) tehase andmete alusel ilma istutuspeata / (roomiku pikkus (cm) kaare tipust kaare tipuni \* roomiku laius (cm) roomiku välimiste servade vahelt mõõdetuna \* roomikute arv (2).)

Erisurve suhtarv: Täismass (kg)

\_\_\_\_\_\_\_\_\_\_\_

roomiku pikkus (cm) \* roomiku laius (cm) \* roomikute arv (2)

Erisurve suhtarv: 14 000 / (350 \* 100 \* 2) = 0,200.

* 1. Potitaimede masinistutamise tehniline kirjeldus
     1. Masinistutuse töid teostatakse RMK Kagu piirkonnas **hinnanguliselt 105 ha aastas, perioodil aprill-november. Tööde mahud lepitakse kokku lepingu vormis kirjeldatud korras ja tähtaegadel enne istutusperioodi algust**.
     2. Masinistutuse tööde teostamise periood (istutusperiood): maapind sulanud, ööpäeva keskmine õhutemperatuur sobilik metsaistutuseks. Eeldatav tõenäoline ajavahemik kalendriaastas: 1. aprill kuni 30. november. Esimene istutusperiood algab eeldatavalt 01.08.2025.a., kuid raamlepingu sõlmimise viibimise korral vastavalt hiljem.
     3. Potitaimede masinistutamist tehakse liigniiske (pehme) pinnasega raiesmikel, kus ei ole mõeldav või kus on ebasoovitav kasutada ratastehnikat, sh isegi mitte lintidega varustatud ratastehnikat. Töödeldava istutuskoha (mätta) laius peab jääma vahemikku 50-60 cm ning pikkus 60-80 cm. Mätastamisel pööratakse maapinna huumushorisondist vähemalt 10 cm paksune mätas nii, et kaks huumuskihti jäävad üksteise peale. Sinna vahele ei tohi jääda kive ega raidmeid, mis takistavad ümberpööratud mätta maapinnaga liitumist. Mätta kõrgus peab jääma vahemikku 10-30 cm. Töödeldud mätas peab olema kinni vajutatud, et see pinnasega paremini liituks, et istutatud taimede juurestik läbi ei kuivaks, vastavalt joonisele nr 2. Töödeldud istutuskohtade (mätaste) arv hektaril sõltub uuendatavast puuliigist, kuusel hinnanguliselt 1800 tk/ha ning männil hinnanguliselt 2200 tk/ha.
     4. Teenuse hulka, s.o teenuse hinna sisse kuulub ka igasugune tehnika ja tööjõu transport raiesmikule, juurdepääsude rajamine üle kraavide ja hilisem rajatud juurdepääsude kõrvaldamine (s.h selleks on vajalik leida, toimetada kohale, paigaldada ja teisaldada kraavide ületamiseks vajalik sillamaterjal), tehnika ja tööjõu transport raiesmike vahel ja hilisem transport raiesmikult ära, samuti teenust osutava tehnika võimalik erakorraline abistamine (pukseerimine rikete ja sõidutakistuste jms korral) ja kõik muu, mis on vajalik teenuse nõuetekohaseks osutamiseks. Teenuse hinna sisse kuulub taimede vedu Töövõtja enda vahelaost istutusobjektile. Töövõtja peab omama metsakasvatuse piirkonnas, kus töid teostatakse, võimekust käitada vähemalt 2 ladu, mis sobivad taimede säilitamiseks ja hoiustamiseks. Tellija tagab taimede transpordi töövõtja lattu arvestusega, et taimedest jagub 1 nädala tööde teostamiseks, hinnanguliselt 20 000 taime korraga. Taimede transport lepitakse kokku osapoolte vahel. Töövõtja esitab kahe vahelao koordinaadid ja kirjelduse pakkumise esitamisel, kuhu on Tellijal kohustus taimi transportida.
     5. Töövõtja peab käitama istutuspiirkonnas taimede ladustamiseks vähemalt ühte ladu, mis vastab vähemalt lepingu punktis 12.9 toodud nõuetele.
     6. **Masinistutuse kirjeldus:** ekskavaatorile noole külge kinnitatud istutusmasina (Lisa 2. joonis 1) abil tehakse mätas , mille sisse istutatakse potitaim (Lisa 2. Joonis 2).
     7. Taime istutussügavus on juurekaelani ning taime pott on pealt kaetud mullaga ja ümbert tihendatud, taim on mättale kinnitatud piisava tugevusega ja püstiselt (Lisa 2. Joonis 2).
     8. Tellija poolt antav istutatav taim: potitaim, kuusk ja mänd. Spetsiaalne mehhaniseeritud istutuspea on ehitatud potitaimede (konteineris ehk potis ehk kastis kasvatatud suletud juurekavaga metsataimed) istutamiseks.
  2. Kuusk on kastitüüp Plantek 64F (pilt nr 1) või sellega samaväärne - poti külje laius 46 mm, kõrgus 73 mm, poti maht 115 cm3.  Kuuse potitaime pikkus on vahemikus 22-60cm. Poti kuju ja suurus võib sõltuvalt turbapoti niiskusesisaldusest olla varieeruv.

A picture containing toy

Description automatically generated

* 1. Mänd on kastitüüp Plantek 81F (pilt nr 2) või sellega samaväärne - poti külje laius 41 mm, kõrgus 73 mm , poti maht 85 cm3. Männi potitaime pikkus on vahemikus 8-25cm. Poti kuju ja suurus võib sõltuvalt turbapoti niiskusesisaldusest olla varieeruv.

A picture containing toy

Description automatically generated

* 1. **Raie- ja kokkuveoteenuse tehniline kirjeldus.**
     1. Raieperiood – eeldatav ajavahemik 1. juuli kuni 14. aprill.
     2. Lepinguperioodil tellitava raie- ja kokkuveoteenuse kogumaht on ca 2000 tm raieperioodil ja ca 7000 tm kogu lepinguperioodil. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Tööde mahud lepitakse kokku raamlepingu vormis kirjeldatud korras ja tähtaegadel enne raieperioodi algust.
     3. Raidmete ja laasimata tüveste korral tasustatakse töövõtjale vahelaos mõõdetud kogusest esialgu 80%. Puidu hakkimise järgselt tasutakse töövõtjale esialgsest kogusest rohkem tulnud koguse eest. Juhul, kui hakkimise järgne kogus on väiksem kui esialgu tasutud, siis töövõtjalt tasu tagasi ei nõuta.guperioodil varustama töötajad kaasaegse tark- ja riistvaraga, konsulteerides selleks RMKga.

1. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi.
   2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   3. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   4. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   5. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
2. **PAKKUMUSTE HINDAMINE**
   1. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama kogumaksumusega (suurima punktisummaga) pakkumuse.
   2. Kui võrdselt väikseima hinnakoefitsiendiga (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
   3. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast (hinnakoefitsiendi suurusest) sõltumata, s.o hankija jaoks liiga kõrge hinnaga (hinnakoefitsiendiga) teenust ei ole hankija kohustatud tellima. Hankija hinnangul on selle hinnaraamistiku koefitsiendi 1,000 tasemel hind realistlik (teenuse osutamist võimaldav), konkurentsivõimeline ja õiglane. Hankija jaoks liiga kõrge hinnaga teenus on teenus hinnakoefitsiendiga üle 1,500.
3. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus hankelepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
4. **RAAMLEPINGUTE SÕLMIMINE**
   1. Ühe edukaks tunnistatud pakkujaga sõlmitakse kaks (2) eraldi lepingut lepingute projektides ettenähtud tingimustel järgmiselt:
      1. Leping 1 - Metsakasvatusteenuse töövõtu raamleping Kagu metsakasvatuse piirkonnas masinistutus teenuse osutamiseks (edaspidi metsakasvatusteenuse töövõtu raamleping). Metsakasvatusteenuse töövõtu raamlepingu eeldatav maksumus on 1 000 000 (üks miljon) eurot, millele lisandub käibemaks, ning mis sõlmitakse tähtajaga kuni 31.12.2028.
      2. Leping 2 - Raie- ja kokkuveoteenuste töövõtu raamleping Kagu regioonis raie- ja kokkuveoteenuse osutamiseks (edaspidi raie- ja kokkuveoteenuste töövõtu raamleping). Raie- ja kokkuveoteenuste töövõtu raamlepingu eeldatav maksumus on 220 000 (kakssada kakskümmend tuhat) eurot, millele lisandub käibemaks, ning mis sõlmitakse tähtajaga kuni 31.12.2030, sealjuures teenuste osutamise periood lõpeb 31.12.2028.
   2. Lepingute tegelik maksumus kujuneb vastavalt tellitavate teenuste tegelikule mahule. Hankija ei taga ühelgi juhul tööde teostamise kindlat mahtu. Hankija ei ole raamlepingu täitmisel seotud lepingute eeldatava mahuga, teenuseid tellitakse vastavalt reaalsele vajadusele ja olemasolevatele võimalustele. Teenuseid osutatakse tellimuste alusel.
   3. Lepingud sõlmitakse edukaks tunnistatud pakkumustele nõustumuse andmisega. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
   4. Nõustumus antakse läbi eRHR süsteemi, edastades edukale pakkujale hankija nimel lepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud hankelepingu tingimused ja edukaks tunnistatud pakkumus. Hankelepingu sõlmimise ja jõustumise ajaks on nõustumuse esitamise päev.
   5. Hankija soovib lepingud sõlmida (nõustumuse anda) oma äranägemisel mõistlikul esimesel võimalusel peale hankemenetluses lepingu sõlmimise võimaluse tekkimist.
   6. Metsakasvatusteenuse töövõtu raamlepingu täitmise ajal peab töövõtjal olema tellijale antud lepingu täitmise aegne tagatis. **Tagatis antakse hiljemalt 14 päeva jooksul pärast lepingu sõlmimist.** **Nimetatud tähtaeg on nõustumusega sõlmitud lepingu täitma asumise tähtajaks RHS § 91 lg 1 kohaselt. Tagatise tingimused on sätestatud metsakasvatusteenuse töövõtu raamlepingu punktis 11.5.**
5. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.