**METSAKASVATUSTEENUSE**

**TÖÖVÕTU RAAMLEPINGU nr 3-2.5.3/181…………..**

**TINGIMUSED**

**(tasustamine hinnaraamistiku alusel)**

(digitaalallkirja kuupäev hankija nõustumusest)

Riigimetsa Majandamise Keskus,edaspidi **RMK** või **tellija**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** riigihanke 1-47/\_\_\_\_ „\_\_\_\_\_\_\_\_\_“ (viitenumber \_\_\_\_\_\_\_) tulemusena töövõtja poolt riigihankes pakkumuse nr [Sisesta pakkumuse nr] esitamise ja sellele tellija poolt nõustumuse andmise teel alljärgnevas:

1. **Mõisted**
   1. **Lepinguobjekt** – Pooltevahelised suhted, mis tekivad Tellija poolt tellitud potitaimede masinistutamisel Töövõtja poolt, Töövõtja tööjõu ja tehniliste vahenditega.
   2. **Masinistutus** – Töövõtja poolt iseseisvalt istutusobjekti leidmine vajadusel navigeerimisseadme ja etteantud andmete abil, raiesmikule sõitmine, taimede vedu vahelaost tööobjektile, omal kulul kraavide ületamine ning potitaimede masinistutus raiesmikul või muul metsastataval alal.
   3. **Potitaimed** – kuuse ja männi suletud juurekavaga metsataimed metsa istutamiseks.

Masinistutamisega peab olema võimalik istutada hinnanguliselt kuni 2500 potitaime ha kohta sõltuvalt puuliigist, kuusel üldjuhul 1800 tk/ha ja männil üldjuhul 2200 tk/ha.

* 1. **Päev** – kalendripäev
  2. **Tööajagraafik** – potitaimede masinistutuse ajaline (kalendrikuu) ja mahuline jagunemine.
  3. **Metsakasvataja** – RMK esindaja raiesmikule ning töö üleandmise ja vastuvõtmise aktidel.
  4. **Kütuse hind –** AS Olerex poolt avaldatav diislikütuse ja mootoribensiini 98 hulgihind **tarnetingimusel** terminalis koos aktsiisi- ja käibemaksuga. Juhul kui muutub võimatuks saada hinna informatsiooni eelpool kirjeldatud kohast või tekib Eestis muu kütuse hinna jälgimise võimalus (nt Eesti Õliühing), siis kasutatakse teisi sarnaseid võimalusi.
  5. **Eesti keskmine palk –** Statistikaameti poolt esitatud palgatöötaja keskmine kvartali brutopalk.
  6. **RMK keskkonnanõuded** - RMK keskkonnanõuded mootorsõidukitega ja saagidega töötamisel.

1. **Lepingu dokumendid**

Lepingu koosneb alljärgnevatest dokumentidest:

* 1. Töövõtulepingu (raamlepingu) tingimused;
  2. Lisa 1/1 – Tööajagraafiku vorm – allkirjastatakse eraldi
  3. Lisa 2/1 – Hinnakokkuleppe vorm
  4. Lisa 3/1 – Töövõtja poolt kasutatava tehnika nimekirja vorm – allkirjastatakse eraldi
  5. Lisa 4/1 – RMK keskkonnanõuded mootorsõidukitega ja saagidega töötamisel
  6. Lisa 5/1 – RMK nõuded isikukaitsevahendite kasutamiseks
  7. Lisa 6/1 – RMK nõuded tehnikale ja teenustele.

1. **Lepingu objekt ja maht**
   1. Lepingu alusel tellija tellib ja töövõtja kohustub teostama ajavahemikul 01.08.2025 kuni 31.12.2028 potitaimede masinistutamist ligikaudu **105 ha ulatuses aastas**. Tellitavate tööde mahud on indikatiivsed.
   2. Lepingu (raamlepingu) maksimaalne kogumaht on kuni 546 ha. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele.
   3. Pooled kinnitavad iga aasta 01. märtsiks jooksva aasta tööajagraafiku, sellekohased kokkulepped moodustavad lepingu lisa. 2025 aasta tööajagraafiku kinnitavad pooled lepingu sõlmimisel.
   4. Töövõtja kohustub allkirjastama tööajagraafiku hiljemalt kahe (2) nädala jooksul tellija poolt töövõtjale tööajagraafiku esitamisest.
2. **Hind** 
   1. Tellija maksab töövõtjale tasu hinnakokkuleppes kehtestatud hindade alusel.
   2. Hinnakokkuleppes fikseeritud hind kujuneb töövõtja poolt hankes pakutud hinna­koefitsiendi korrutamisel kehtiva hinnaraamistiku 1,000 tasemega.
   3. Hinnakokkulepet muudetakse vastavalt:
      1. Kütuse hinna muutusele – juhul kui diislikütuse hind muutub (tõuseb või langeb) poole aasta tööpäevade keskmisena rohkem kui 0,064 €/l võrreldes eelmise Hinnakokkuleppe aluseks oleva diislikütuse hinnaga, siis muudetakse järgnevaks poolaastaks Hinda 1,50 protsendipunkti võrra. Pooleks aastaks loetakse 01.01 kuni 30.06 ja 01.07 kuni 31.12.
      2. Eesti keskmise palga muutusele – juhul kui eelnenud aasta III kvartali keskmine palk on muutunud jooksva aasta III kvartali keskmise palgaga rohkem kui 1%, muudetakse hinnaraamistikku 0,30 protsendipunkti võrra alates järgneva aasta 01.jaanuarist.
   4. Arvutuse aluseks olevaid andmeid ja tulemusi ümardatakse harilikul viisil.
   5. Juhul, kui potitaimede masinistutamise teenuse harilik väärtus (kohalik keskmine turuhind) oluliselt muutub, siis on RMK-l õigus muuta hinnaraamistiku 1,000 taset.
   6. Tellijal on õigus tellida töövõtjalt lisatöid, (nt sihtide tasandamine vms). Lisatöö tasustamise aluseks on töö vastuvõtu aktil fikseeritud kogus ja hind.
3. **Tööde üleandmine**
   1. Tellija esitab enne tööde alustamist töövõtjale tööde tellimuse.
   2. Tööde üleandmisel määratakse:
      1. tööle esitatavad nõuded, s.h kvaliteedinõuded;
      2. töö maht;
      3. ühikuhind;
      4. tööobjekti asukoht.
   3. RMK poolseks tööde üleandjaks on metsakasvataja.
   4. Tööd antakse üle elektrooniliselt töövõtja poolt määratud e-posti aadressil või läbi RMK elektroonilise keskkonna. Elektrooniliselt esitatud üleandmisi ei allkirjastata.
   5. Tööde tellimusi esitatakse töövõtjale jooksvalt ning arvestusega, et samaaegselt on töövõtjale tagatud võimalus teostada töid mitte vähem, kui 1/4 käimasoleva tööajagraafiku kuu tööde mahust eeldusel, et vastavale tööajagraafiku kuule eelnenud kuu üle antud tööde mahtudest on „Lõpetatud“ staatuses vähemalt 3/4.
   6. Käimasoleva tööajagraafiku kuu jooksul võib töövõtjale esitada tellimusi tööde kohta juurde, kui käimasoleva tööajagraafiku kuu üle antud tööde mahtudest on „Valmis“ või „Lõpetatud“ staatuses mitte vähem, kui 1/2.
   7. Tööde tellimusi võib töövõtjale esitada väiksemas mahus, kui punktis 6.6. kirjeldatud, või tellimusi võib mitte esitada või tööde tellimusi võib tühistada, kui vastava tööajagraafiku kuule eelnenud üle-eelmise kuu või sellele eelnenud kuude üle antud tööde maht ei ole täielikult „Lõpetatud“ staatuses.
4. **Tööde vastuvõtmine**
   1. Tellija koostab tööde vastuvõtmise akti peale tööde üle vaatamist ning tehtud töö kvaliteedi hindamist hiljemalt 10 (kümne) päeva jooksul.
   2. Tööde vastuvõtmise aktil töömahu aluseks on tegelikult teostatud ja tellija poolt vastuvõetud maht.
   3. Töö vastuvõtmise aktil oleva töömahuga nõustumist kinnitab töövõtja arve esitamisega.
   4. Töö vastuvõtmise akti ei allkirjastata poolte poolt.
   5. Pindala aktil tuleb kirjeldada täpsusega kaks kohta pärast koma (0,01 ha).

1. **Tasumine**
   1. Tellija tasub tehtud tööde eest töövõtja poolt esitatud arve(te) alusel.
   2. Arve esitamise aluseks on lepingu punktis 7.1 nimetatud tellija poolt koostatud tööde vastuvõtmise akt.
   3. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja. Arvel peab olema tööde vastuvõtmise akti number ja RMK poolne töö vastuvõtmise akti koostaja nimi.
   4. Tellija tasub arvel oleva summa arvel näidatud pangakontole 10 (kümne) päeva jooksul töövõtja poolt arve väljastamise kuupäevast.
   5. Töövõtja poolt kohustuste mittenõuetekohase täitmise korral on tellija õigus alandada tööde eest tasumisele kuuluvat tasu. Tasu alandamine toimub võlaõigusseaduse § 112 sätestatud korras.
2. **Tellijal on õigus:** 
   1. määrata tööde tähtaeg iga tööliigi ja raielangi lõikes eraldi,
   2. määrata tööde tingimused ja asukoht;
   3. kontrollida töövõtja tööde tähtaegsust ja kvaliteeti ning anda korraldusi esinevate rikkumiste kõrvaldamiseks;
   4. peatada tööd, kui töövõtja ei pea kinni tellija poolt esitatud nõuetest tööle;
   5. kontrollida töövõtja tehnika vastavust RMK keskkonnanõuetele;
   6. peatada tööd istutusobjektil kui töövõtja ei pea kinni õigusaktidest ning tellija poolt kehtestatud keskkonnanõuetest, kuni rikkumiste kõrvaldamiseni;
   7. peatada tööd perioodiks, kuni looduslikud tingimused (teede lagunemine, suur tuleoht, liigniiskus metsas jms) ei võimalda raiesmikule pääsu või töötamist. Tööde peatamiseks ja jätkamiseks väljastab tellija teate töövõtjale e-posti teel, kusjuures teade loetakse kättesaaduks 1 (ühe) päeva möödumisel saatmisest;
   8. kontrollida töövõtja poolt esitatud pangagarantii kehtivust või rahalise tagatise olemasolu enne tööde algust ja ka hiljem ning juhul kui on nõutud pangagarantii või rahalise tagatise olemasolu, mitte lubada töötamist, kui pangagarantii ei kehti või rahalist tagatist pole esitatud.
   9. taotleda Maksu- ja Tolliametilt töövõtja maksusaladusena käsitletava teavet. Lepingu sõlmimisega annab töövõtja nõusoleku Maksu- ja Tolliameti poolt tellijale eelnimetatud teabe esitamiseks;
   10. esitada Maksu- ja Tolliametile lepingu täitmise kohta kõiki andmeid, mida maksuhaldur vajab töövõtja poolt makstavate maksude arvestamise ja tasumise õigsuse kontrollimiseks. Lepingu sõlmimisega annab töövõtja tellijale nõusoleku Maksu- ja Tolliametile eelnimetatud teabe esitamiseks;
   11. vaadata e-maksuameti kaudu töövõtja poolt töötamise registrisse esitatud andmeid selleks töövõtjalt saadud volituse alusel.
   12. lugeda töövõtja punktis 11.5 sätestatud kohustuste täitmata jätmisel ilma kohustuste täitmiseks täiendavat tähtaega andmata töövõtja mitte asunuks hankelepingut tellija määratud ajal täitma, jätkata RHS § 119 alusel hankemenetlusega ning nõuda kahju hüvitamist.
3. **Tellijal on kohustus:** 
   1. teavitada 10 päeva enne kevadise potitaimede masinistutuse perioodi tööde algust töövõtjat tööde alguse ajast;
   2. taotleda töödeks vajalikud kooskõlastused (trasside ja teede haldaja, naaberkinnistu omanik jt asjaomaste isikutega);
   3. anda töövõtjale teada tööobjektide asukohad; esitada töövõtjale enne tööde alustamist tööde üleandmise akt;
   4. tagada omal kulul töövõtjale potitaimede olemasolu tööde teostamiseks töövõtja laos;
   5. koostada tähtaegselt töö vastuvõtmise aktid;
   6. tasuda töövõtja arved õigeaegselt;
   7. tutvustada töövõtjale RMK keskkonnaalaseid käitumisjuhiseid ja keskkonnanõudeid.
   8. selgitada töövõtjale potitaimede masinistutamist reguleerivaid õigusakte;
   9. koostada tähtaegselt lepingu lisad;

1. **Töövõtjal on õigus:**
   1. saada tellijalt eelnevat teavet maapinna ettevalmistamisele ja metsataimede istutamisele planeerivatest raiesmikest ja enne tööde alustamist nendega tutvuda;
   2. nõuda tellijalt vajalike kooskõlastuste olemasolu;
   3. enne töödega alustamist tutvuda raiesmikega ja määratud pindalaga ning tööle esitatavate nõuetega;
   4. saada tellijalt tähtaegselt ja nõuetekohaselt tehtud töö eest kokkulepitud tasu;
   5. teha tellijale ettepanekuid tööde korralduse muutmiseks;
2. **Töövõtjal on kohustus:**
   1. allkirjastada tööajagraafik hiljemalt kahe (2) nädala jooksul tellija poolt töövõtjale tööajagraafiku esitamisest;
   2. töötada tähtaegselt ja kvaliteetselt;
   3. töötada vastavalt tellija poolt esitatud tööde üleandmise aktis sätestatule ja juhistele ning informatsioonile;
   4. töötada oma tööjõu ja tehniliste vahenditega;
   5. **esitada tellijale peale raamlepingu sõlmimist 3 (kolme) nädala jooksul tingimusteta, tagasivõtmatu ja tellija esimesel nõudmisel sissenõutava võlaõigusseaduse §-le 155 vastava pangagarantii 10000 eur suurusele summale** oma kõikide lepingust tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu raamlepingu kehtivuse ajal ja raamlepingust tulenevate tööde tegeliku teostamise perioodil ja sellele lisaks veel üks (1) kuu. Raamlepingu täitmise tähtaja pikendamise, tellija poolt töövõtjale tööde teostamiseks täiendava tähtaja andmise või muul viisil raamlepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on töövõtja riisiko. Pangagarantiid võib asendada garantiisumma deponeerimine tellija pangakontole kogu raamlepingu kohaste tööde tegeliku teostamise perioodiks (deponeeritud summa pealt tellija intressi ei maksa);
   6. korraldada taimede transport vahelaost tööobjektile;
   7. tagada taimepakendite koristamine tööobjektidelt ning tagastama need tellija nõudmisel tellijale;
   8. teatada tellijale hiljemalt lepingu sõlmimise ajaks lao täpne asukoht, s.h koordinaadid, ja kirjeldus (vähemalt järgnevate alapunktide nõuetele vastavuse osas). Lao asukohta ega põhiomadusi ei või ilma hankijaga kooskõlastamata istutusperioodil muuta;
   9. käitada metsakasvatuse piirkonnas taimede ladustamiseks ja säilitamiseks sobilikku ladu, arvestusliku taimede kogusena vähemalt 1 nädala masinistutuse mahu teostamiseks, mis vastavad vähemalt järgnevatele nõuetele:
      1. Lao mahutavus peab olema vähemalt ühe poolhaagisega veoauto koormatäie suurusele kogusele (ca 25 000 taime) üheaegselt;
      2. Laos peab olema võimalik tagada varjutus päikesevalguse ja sademete eest kõigile ladustatavatele taimedele – nt ajutine telk, kuur, garaaž vms;
      3. Laos peab olema võimalik lihtsate meetmetega vältida taimede ülekuumenemist ja kuivamist;
      4. Laos peab olema võimalik taimi kasta (niisutada);
      5. Laos peab olema tagatud taimede säilimine, s.h kaitstus varguse jms eest, samuti ei tohi lao asukohas taimedele toimida sellised mõjurid, mis olemuslikult võivad tuua taimedele kaasa kahjulikke tagajärgi (nt, kemikaalide aurude mõju vms);
      6. Lao asukohas peab olema tagatud juurdepääs erinevate transpordivahenditega, s.h kindlasti peab olema tagatud juurdepääs ja manööverdamisvõimalus poolhaagisega veoautole taimede veoks;
      7. Lao asukohas peab olema tagatud töövõtja poolne taimede maha laadimise võimekus koorma saabumise ajal eeldusel, et tarne aeg on täpsustatud hiljemalt eelneval päeval;
      8. Laole peab olema tagatud hankija esindaja juurdepääs pisteliste kontrollide teostamiseks taimede säilimise ja hoiutingimuste kontrollimiseks.
   10. vastutada taimede istutuseelse säilimise eest oma laos ning samuti taimede transpordi korral istutuse tööobjekti vahetusse lähedusse sellises taimede asukohas alates taimede saabumisest töövõtja lattu või istutuse tööobjekti vahetusse lähedusse ning taimede nendes asukohtades mahalaadimisest. Töövõtja poolse transpordi korral hankija taimlast või hankija laost vastutab töövõtja taimede istutuseelse säilimise eest alates taimede töövõtja valdusesse üleandmise hetkest hankija taimlas või hankija laos.
   11. näidata mitte hiljem kui kahe nädala jooksul enne teenuse osutamise algust tellijale ette lepingu alusel teenuste osutamiseks nõuetele vastav kasutatav tehnika.
   12. kasutada potitaimede masinistutusel:
       1. nõuetele vastavat roomikekskavaatorit, mille noole külge kinnitatud istutusmasina abil valmistatakse maapind metsauuenduseks ette ja istutatakse potitaim ühe töövõttega. Kasutatava ekskavaatori erisurve suhtarv maapinnale peab olema väiksem võrdne kui 0,231. Ekskavaatoril peab olema kännustikus töötamiseks sobiv kõrgendatud kliirens. Istutusmasin on varustatud vee ja õhkpuhastamise süsteemidega ning taimede kassetiga taimede etteandmiseks. Ekskavaatori tagaosas peab olema raam, mis võimaldab kaasa võtta töövahetuseks vajaliku taimevaru.
       2. istutusmasin peab sobima potitaimede (konteineris ehk potis ehk kastis kasvatatud suletud juurekavaga metsataimed) istutamiseks. Kuusk on kastitüüp Plantek 64F või sellega samaväärne - poti külje laius 46 mm, kõrgus 73 mm, poti maht 115 cm3. Kuuse potitaime pikkus on vahemikus 22-60cm. Poti kuju ja suurus võib sõltuvalt turbapoti niiskusesisaldusest olla varieeruv. Mänd on kastitüüp Plantek 81F või sellega samaväärne - poti külje laius 41 mm, kõrgus 73 mm , poti maht 85 cm3. Männi potitaime pikkus on vahemikus 8-25cm. Poti kuju ja suurus võib sõltuvalt turbapoti niiskusesisaldusest olla varieeruv.
       3. masinistutusel pööratakse maapinna huumushorisondist vähemalt 10 cm paksune mätas nii, et kaks huumuskihti jäävad üksteise peale. Sinna vahele ei tohi jääda kive ega raidmeid, mis takistavad ümberpööratud mätta maapinnaga liitumist. Mätta kõrgus peab jääma vahemikku 10-30 cm. Töödeldud mätas peab olema kinni vajutatud, et see pinnasega paremini liituks, et istutatud taimede juurestik läbi ei kuivaks, istutuskohtade (mätaste) arv hektaril sõltub uuendatavast puuliigist, kuusel hinnanguliselt 1800 tk/ha ning männil hinnanguliselt 2200 tk/ha.
   13. varustada kõik tellijale teenust osutavad ekskavaatorid positsioneerimise riist- ja tarkvaraga, mis tagab nende asukohaseire ning võimaldab tellijal arvutada tehtud tööde katvust tööobjekti sees. enne töödega alustamist väljastab tellija töövõtjale ekskavaatori positsioneerimiseks GPS seadme, mille töövõtja kinnitab enda masinale ning peab tagama seadme sisse lülitamise töötamisel tellija tööobjektidel. lepingu (lepingute) lõppedes töövõtja tagastab selle GPS seadme tellijale.
   14. varustada kõik tellijale teenust osutavad ekskavaatorid istutatud taimede/valmistatud istutusmätaste loenduriga, mis võimaldab tellijale edastada informatsiooni istutatud taimede/valmistatud mätaste koguste kohta.
   15. varustada kõik kasutatavad masinad riistvaraga (arvutiga), millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijatele andmed tehtud tööde osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale lepingu täitmiseks tasuta kasutamiseks. Riistvara minimaalsed nõuded on:
       1. puutetundlik nutitelefon või tahvelarvuti;
       2. vähemalt operatsioonisüsteem Android 6,0;
       3. vähemalt 3G võrguühendus.
   16. olla valmis alustama kümne (10) päeva jooksul peale tellijalt teate saamist mätastamise ja mehhaniseeritud istutamisega;
   17. mitte üle anda lepingu alusel saadud õigusi ja kohustusi kolmandale isikule (sh. alltöövõtjale) ilma tellija kirjaliku nõusolekuta;
   18. puhastada kraavid, kui raiesmikule jõudmiseks on vee voolamist takistatud;
   19. kõrvaldada omal kulul masinistutamise käigus tekitatud kahjud, sealhulgas taastada kahjustatud pinnas, sihid, teed, truubid, sillad ja muud rajatised, kooskõlas kahjustatud kinnistu omaniku ja töövõtja vahel sõlmitud kokkuleppe tingimustega;
   20. tutvustada oma töötajatele ja kinni pidada töötamisel RMK keskkonnanõuetest, töötervishoiu ja tööohutuse õigusaktidest, töö tehnoloogiast, rajatiste korrashoidmise tingimustest jms;
   21. tagada oma töötajate varustatuse tööks vajalike ning kaasaegsete töökaitsevahenditega (turvariided ja muud isikukaitsevahendid) ning tagada nende instrueerimine töökaitse­vahendite ja -võtete kasutamise osas;
   22. vastutada töötamisel tööohutuse eest;
   23. saata 3 (kolme) päeva jooksul tellijale e-posti teel teada oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus;
   24. järgida potitaimede masinistutamisel õigusakte ja teha kõik endast oleneva, et vältida metsa tervisliku ja ümbritseva keskkonna seisundi halvenemist, samuti rakendada tehnoloogiaid, tehnilisi vahendeid ja töövõtteid, mis ei kahjusta kasvavat metsa, pinnast ning ümbritsevat keskkonda;
   25. kaitsta ja hoida metsa ning täita metsades tuleohutuse nõudeid ning tulekahju puhkemisel informeerida koheselt Päästeameti häirekeskust (tel 112) ja tellijat;
   26. töid teostada kooskõlas avaliku korra eeskirjadega, vältides müra tekitamist öörahu ajal, nädalavahetustel ja riigipühadel elamupiirkondade läheduses, välja arvatud erandjuhtudel kohaliku omavalitsuse loal;
   27. töökeelena kasutada suhtluses tellijaga eesti keelt;
   28. nõustuda RMK keskkonnanõuete muutumisel nende tingimustega ja täita neid nõudeid;
   29. anda e-maksuametis tellijale volitus töövõtja poolt töötamise registrisse esitatud andmetega tutvumiseks;
   30. võtta lepingu täitmist takistavate asjaolude ilmnemisel koheselt ühendust tööde üleandmise akti koostajaga või tellija esindajaga.
   31. esitada hankelepingu täitmise alustamise ajaks tellijale selleks ajaks teadaolevate hankelepingu täitmisel osalevate alltöövõtjate nimed, kontaktandmed ja teave nende seaduslike esindajate kohta, samuti esitada sama teave ka iga lisanduva alltöövõtja kohta, kes osaleb hankelepingu täitmisel ja kelle kohta pole tellijale hankelepingu täitmise alustamise ajaks teavet esitatud.

1. **Sanktsioonid**
   1. Juhul, kui tellija viivitab põhjendamatult töövõtja poolt esitatud arve tasumisega, on töövõtjal õigus nõuda viivist 0,15% viivitatud summast päevas iga tasumisega viivitatud päeva eest.
   2. Kui töövõtja keeldub tööajagraafikut allkirjastamast või soovib ühepoolselt ja oluliselt vähendada tööajagraafikus sätestatud töömahtu, on tellijal õigus, rakendada ühekordset leppetrahvi summas, mis vastab tööajagraafikus sätestatud töömahu 10% maksumusele ja/või erakorraliselt leping üles öelda ilma täiendava etteteatamistähtajata.
   3. Juhul, kui töövõtja ei lõpeta tööd töö üleandmise aktis ettenähtud tähtajaks on tellijal õigus nõuda leppetrahvi 407 €/ha iga tegemata hektari ulatuses. Samuti on tellijal õigus vähendada tegemata mahu võrra lepingu mahtu.
   4. Juhul, kui töövõtja ei alusta tööobjektil tööd 7 (seitsme) päeva jooksul peale töö üleandmise aktis ettenähtud tööde alustamise tähtpäeva, on tellijal õigus anda töö teisele tegijale ning tellijal on õigus vähendada lepingu mahtu või leping ühepoolselt ilma etteteatamise tähtajata üles öelda.
   5. Juhul, kui töövõtja ei lõpeta tööobjektil tööd 7 (seitsme) päeva jooksul peale töö üleandmise aktis ettenähtud lõpetamise tähtaega on tellijal õigus anda töö teisele tegijale ja töövõtjal ei ole õigust nõuda tellijalt tasu senini sellel raiesmikul tehtud tööde osas ning tellijal on õigus leping ühepoolselt ilma etteteatamise tähtajata üles öelda.
   6. Juhul, kui tellijal tekib pretensioone töövõtja poolt kasutatavale tehnikale, akteerib ta selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse.
   7. Tellijal on õigus leping ilma etteteatamisajata ennetähtaegselt üles öelda, jätkata rhs § 119 alusel hankemenetlusega ja nõuda tekitatud kahju hüvitamist kui töövõtja ei asu lepingut täitma, st ei teosta lepingu punktis 12.4 ja 11.5 nimetatud toiminguid tähtaegselt.
   8. Tellijal on õigus nõuda töövõtjalt tema vastutusel olnud kahjustunud, hukkunud, kadunud või varastatud taimede maksumuse hüvitamist RMK taimede kahekordse hinnakirja alusel.
   9. Juhul, kui tööde vastuvõtmisel on tellijal pretensioone kokku lepitud tööde nõuetekohasuse kohta, määrab ta töövõtjale tähtaja puuduste kõrvaldamiseks ning samavõrra lükkub edasi tööde eest tasumise kohustus. Juhul, kui töövõtja ei kõrvalda puudusi nimetatud tähtajaks, on tellijal õigus alandada poolte vahel kokku lepitud tööde maksumust ning nõuda tekitatud kahju hüvitamist. Tasu alandamise ulatuse (summa) esitab tellija kirjalikult. Juhul, kui puudusi ei ole võimalik kõrvaldada, on tellijal õigus tekitatud kahju maha arvestada tasumisele kuuluvast summast.
   10. Juhul, kui töövõtja tegevus ei vasta RMK keskkonnanõuetele, fikseerib tellija selle mittevastavusena ning määrab tähtaja puuduste kõrvaldamiseks, vajadusel tööd seniks peatatakse.
   11. Juhul, kui tellija on esitanud leppetrahvi või kahju hüvitamise nõude töövõtjale, ei ole kohustatud tellija tasuma ühegi töö eest enne, kui töövõtja on tasunud leppetrahvi või hüvitanud kahju. Töövõtjal puudub õigus samaaegselt tellija suhtes rakendada sanktsioone sellel ajal tasumata summade osas.
   12. Tellijal on õigus kõik nõuded töövõtja vastu pidada kinni töövõtjale makstavast tasust ja/või realiseerida pangagarantii ja/või võtta kasutusele tagatisraha.
2. **Lepingu rikkumise vabandatavus**
   1. Lepingu pool on vabastatud vastutusest oma kohustuste rikkumisega tekitatud kahju eest ja viiviste ning trahvide tasumisest ning muudest sanktsioonidest, kui kohustuse rikkumine on tingitud mõne vääramatu jõuna käsitletavate asjaolude esinemisest. Lepingu mõistes on vääramatuks jõuks lisaks seaduses sätestatule sellised asjaolud nagu üleujutus, tulekahju, maavärin või muu loodusõnnetus, sõda või sõjalised operatsioonid, Riigikogu poolt seaduste vastuvõtmine ja jõustumine, Vabariigi Valitsuse ja/või ministrite ja/või valitsusasutuste ja/või kohaliku omavalitsuse õigusaktide või muude RMK-st sõltumatute, kuid RMK-le täitmiseks kohustuslike otsuste vastuvõtmine, mis muudavad lepingu täitmise või kohase täitmise võimatuks, samuti muud asjaolud, mida kohtupraktikas käsitletakse vääramatu jõuna ning mida pool ei saanud mõjutada ja mõistlikkuse põhimõttest lähtudes ei saa poolelt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks. Lepingu tähenduses loetaks vääramatuks jõuks ka teede või metsade sulgemist või liigniiskusest tingitud metsapinnase mittekandvust või erakordsest pakasest tingitud metsavarumise ja -veotehnika seiskumist, kui need takistavad poolte lepingust tulenevate kohustuste täitmist ning nende kohustuste asendamine uutega ei ole ka mõistlike jõupingutuste tegemise korral võimalik.
   2. Kui vääramatu jõud takistab lepingust tulenevate kohustuste õigeaegset täitmist, siis vastava kohustuse täitmise aeg pikeneb perioodi võrra, millal kohustuse täitmine oli takistatud vääramatu jõu tõttu.
   3. Pool, kelle tegevus lepingu järgsete kohustuste täitmisel on takistatud vääramatu jõu tõttu, on kohustatud sellest viivitamatult, ent mitte hiljem kui 7 (seitsme) päeva jooksul kirjalikult teatama teisele poolele.
   4. Vääramatu jõud ei vabasta poolt kohustusest võtta tarvitusele kõik võimalikud abinõud oma kohustuse rikkumisega tekitatava kahju vältimiseks või vähendamiseks.
   5. Kui vääramatu jõu asjaolud kestavad üle 90 (üheksakümne) päeva, on poolel, kelle kohustuste täitmine on takistatud, õigus leping ühepoolselt vääramatu jõu tõttu lõpetada.
   6. Juhul, kui leping lõppeb vääramatu jõu asjaolude tõttu, ei hüvita kumbki pool teisele poolele tekkinud kahju, ega kulutusi. Tellija tasub töövõtjale tegelikult ja nõuetekohaselt teostatud tööde eest.
3. **Lepingu kehtivus, lõppemine ja lõpetamine** 
   1. Leping jõustub lepingu sõlmimisel ja kehtib kuni 31.12.2028 ja/või kuni maksimaalse kogumaksumuse täitumiseni.
   2. Tellijal on õigus leping ilma etteteatamisajata ennetähtaegselt üles öelda ja nõuda tekitatud kahju hüvitamist:
      1. kui töövõtja on muutunud maksejõuetuks või tema suhtes on algatatud pankroti- või likvideerimis­menetlus;
      2. kui tellija on töövõtja suhtes korduvalt rakendanud lepingus sätestatud sanktsioone või kui tellija on pidanud korduvalt juhtima töövõtja tähelepanu ebakvaliteetsele tööle;
      3. kui töövõtja tegevuse või tegevusetuse tõttu ei suuda töövõtja alustada töid ühe nädala jookusul üleandmise aktis sätestatud ajal ja tingimustel;
      4. kui töövõtja masin ei vasta lepingule;
      5. kui töövõtja või töövõtja töötaja omastab või teeb katse ebaseaduslikult omastada puitu või taimi
      6. kui töövõtja korduvalt ei täida lepinguga endale võetud kohustusi;
      7. kui töövõtja ei allkirjasta punktis 3.2 määratud tähtajaks tööajagraafikut;
      8. kui töövõtja ei kõrvalda tellija poolt märgitud puudusi nimetatud tähtajaks;
      9. kui töövõtja on oma õigusi ja kohustusi üle andnud kolmandatele isikutele (sh. alltöövõtjatele) ilma tellija kirjaliku nõusolekuta;
   3. Tellijal on õigus leping peatada kui töövõtja ei täida tööohutusenõudeid ja RMK keskkonnanõudeid. korduvatel eiramistel on tellijal õigus leping ilma etteteatamisajata ennetähtaegselt üles öelda.
4. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel
5. **Lõppsätted**
   1. Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed.
   2. Kõik lepingu muudatused on kehtivad ainult juhul, kui need on vormistatud kirjalikult ning allkirjastatud mõlema poole (volitatud) esindaja poolt.
   3. Lepingu Lisa 1/1 „Tööajagraafik“, Lisa 3/1 „Töövõtja poolt kasutatava tehnika nimekiri“ jõustuvad pärast allkirjastamist mõlema poole poolt või poolte poolt kirjalikult määratud tähtajal.
   4. Lepingu lisadeks olevaid juhendeid ja nõudeid (hinnakokkulepe, RMK keskkonnanõuded mootorsõidukitega ja saagidega töötamisel, RMK nõuded isikukaitsevahendite kasutamiseks) võib RMK muuta ühepoolselt ning muudatusi poolte poolt eraldi ei allkirjastata.
   5. Lepingu täitmisel tekkivad lahkarvamused lahendatakse läbirääkimiste teel. Läbirääkimiste käigus kokkuleppele mittejõudmisel lahendatakse vaidlused kostja asukohajärgses kohtus.

**Poolte andmed ja allkirjad**

**Tellija Töövõtja**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Mõisa/3, Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500 | E-post | | |
| E-post [rmk@rmk.ee](mailto:rmk@rmk.ee) |  | | |
| (allkirjastatud digitaalselt nõustumuses) | | (allkirjastatud digitaalselt pakkumuses) |

|  |  |
| --- | --- |
|  |  |
|  |  |

Lisa 1/1

RMK ja vahelise [Vali kuupäev] metsakasvatusteenuse töövõtu raamlepingu nr 3-2.5.3/[Sisesta number] juurde

**Tööajagraafik (vorm)**

(hiliseima digitaalallkirja kuupäev)

Riigimetsa Majandamise Keskus …… metsakasvatuspiirond, edaspidi **RMK** või **tellija,** ja edaspidi **töövõtja,** leppisid kokku, et [Vali kuupäev] kuni [Vali kuupäev] on töömaht ja tööajagraafik järgnev:

Potitaimede masinistutus

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tööliik | apr | mai | juuni | juuli | aug | sept | okt | nov | **kokku** |
|  |  |  |  |  |  |  |  |  |  |

1. Tööajagraafikus tähtajaks kokkulepitud mahtusid ületavad mahud loetakse järgnevate tähtaegade kohustuste täitmiseks. Tellija ei ole tööajagraafiku täitmisel seotud eeldatava mahuga, teenust tellitakse vastavalt reaalsele vajadusele ja olemasolevatele võimalustele, mistõttu tellitavate teenuste tegelik maht võib olla oluliselt väiksem või kokkuleppel töövõtjaga kuni 30 % suurem.

2. Käesoleva lisaga töövõtja kinnitab, et on suuteline kalendrikuus tegema potitaimede masinistutamist vähemalt 20 ha.

**Poolte allkirjad:**

**Tellija Töövõtja**

(allkirjastatud digitaalselt) (allkirjastatud digitaalselt)

#### 

Lisa 2/1

RMK ja vahelise [Vali kuupäev] metsakasvatusteenuse töövõtu raamlepingu nr 3-2.5.3/[Sisesta number] juurde

**Hinnakokkuleppe**

(digitaalallkirja kuupäev nõustumusest)

Riigimetsa Majandamise Keskus …… metsakasvatuspiirond, edaspidi **RMK** või **tellija,** ja edaspidi **töövõtja,** leppisid kokku, et alates [Vali kuupäev] on hind järgnev:

1. Masinistutus  **€/ha.**
2. Hinnalisa Kütuse hind on 1,35 €/l ja Eesti keskmine palk 1959 €.
3. Pooled lepivad kokku, et sihtide ja raiesmiku tasandamise ja kraavides setete puhastamise hind on 40 €/h.
4. Käesolev hinnakokkulepe kehtib **………………….** kuni **…………………**.
5. Hinnad ei sisalda käibemaksu.

**Poolte allkirjad:**

**Tellija Töövõtja**

(allkirjastatud digitaalselt) (allkirjastatud digitaalselt)

#### 

Lisa 3/1

RMK ja vahelise [Vali kuupäev] metsakasvatusteenuse töövõtu raamlepingu nr 3-2.5.3/[Sisesta number] juurde

**Töövõtja poolt kasutatava tehnika nimekiri (vorm)**

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija,** ja edaspidi **töövõtja,** leppisid kokku, et töövõtja kasutab lepinguga võetud kohustuste täitmiseks järgnevat tehnikat:

|  |  |  |  |  |
| --- | --- | --- | --- | --- |
| Liik | Masina mark | Masina mudel | VIN-kood | Väljalaske aasta |
|  |  |  |  |  |
|  |  |  |  |  |

**Poolte allkirjad**

**Tellija Töövõtja**

**(allkirjastatud digitaalselt) (allkirjastatud digitaalselt)**

Lisa 4/1

RMK ja vahelise [Vali kuupäev] metsakasvatusteenuse töövõtu raamlepingu nr 3-2.5.3/[Sisesta number] juurde

**RMK keskkonnanõuded mootorsõidukitega ja saagidega töötamisel**

Keskkonnanõuete koostamisel on lähtutud kehtivatest õigusaktidest, FSC ja PEFC metsamajandamise standardi ning ISO 14001 keskkonnajuhtimise ja ISO 9001 kvaliteedijuhtimise standardi nõuetest.

1. **Üldsätted**
   1. Juhend sätestab keskkonnaalased nõuded tööobjektil kütuste ja määrdeainete hoidmisele, tankimisele ja jäätmete käitlemisele ning hädaolukordades tegutsemisele.
   2. Juhendi nõuded kehtivad sisepõlemismootori jõul liikuva sõidukiga (edaspidi masin) ning kettsaega, võsasaega ja trimmeriga (edaspidi saag) töötamisel.
   3. Juhendi koostamisel on lähtutud kehtivatest õigusaktidest, FSC ja PEFC säästliku metsamajandamise standardi ning ISO 14001 keskkonna­­juhtimise ja ISO 9001 kvaliteedijuhtimise standardi nõuetest.
2. **Üldised nõuded**
   1. Kui töö käigus võib tekkida keskkonnareostus või ohtu sattuda töö­objektil viibivate isikute elu või tervis tuleb tööd koheselt peatada.
   2. Metsas on keelatud teha lõket selleks mitte ettevalmistatud kohas. Tuleohtlikul ajal on keelatud metsas suitsetamine, lõkketegemine ning lahtise tule kasutamine.
   3. Turbapinnasel töötav masin peab olema komplekteeritud seadmetega, mis välistavad väljalaskegaasis sädemete olemasolu.
   4. Töö käigus tuleb vältida kultuurimälestiste (nt kultusekohad, sõjahauad, kääpad, ehitismälestised, mälestusmärgid) ning ristipuude ja pärand­kultuuri­objektide kahjustamist ning risustamist okste jms.
   5. Suure linnupesa, diameetriga üle 40 cm, leidmisel peatada koheselt raietööd, teavitada leiust RMK poolset tööde juhti ja oodata edasisi tema korraldusi.
   6. Raielangil, v.a valgusturaiel, tuleb vegetatsiooniperioodil juurepessu ohtlikel aladel kuuse ja männi kännud töödelda juurepessu leviku tõkestamiseks biotõrje­preparaadiga ROTSTOP®.
3. **Kütused ja tankimine**
   1. Sae tankimisel tuleb kasutada spetsiaalset kanistri otsikut, mis välistab üle- ja mööda­valamist.
   2. Sae käivitamisel tuleb see viia vähemalt 3 meetri kaugusele kütuse tankimise paigast.
   3. Kütusemahutid peavad olema ette nähtud kütuste hoidmiseks ja veoks, olema nõuetele vastavalt märgistatud ning omama vastavat sertifikaati.
   4. Kütusemahuteid tuleb tööobjektil hoida varjulises kohas.
   5. Kütust ja määrdeaineid ei tohi hoiustada looduslikele veekogudele lähemal kui 10 m.
   6. Tööobjektil masina, mille kütusepaak on suurem kui 100 l, tankimisel tuleb kasutada spetsiaalset kütusepumpa, mis välistab kütuse keskkonda sattumist.
   7. Lekkinud kütus või määrdeained tuleb kokku koguda ja kuni ära­­veoni ladustada keskkonna­ohutult.
4. **Tavajäätmed ja ohtlikud jäätmed**
   1. Kõik töö käigus tekkinud tavajäätmed ja ohtlikud jäätmed tuleb peale töö­objekti lõpetamist ära viia. Ohtlikeks jäätmeteks loetakse:
      1. kütuse ja määrdeainete taara;
      2. markeerimisvärvi purgid;
      3. kütuse või määrdeaine lekke tõrjumisel kasutatud absorbent;
      4. kütuse või määrdeainega kokku puutunud paberid jms;
      5. akud, hüdro­voolikud, kütuse- või õlifiltrid.
   2. Tööobjektil peab jäätmete olemasolul olema koht nende hoidmiseks.
   3. Tavajäätmed ja ohtlikud jäätmed tuleb hoida tööobjektil eraldi.
   4. Ohtlikke jäätmeid peab hoidma ilmastiku- ning lekkekindlates anumates või pakendites.
5. **Masinate ja saagide seisund ning komplekteeritus**
   1. Masinad peavad olema läbinud valmistaja poolt ettenähtud sagedusega hooldusi.
   2. Liikluses osalevad masinad peavad olema läbinud õigusaktides ettenähtud tehno­­­­­­­­­ülevaatusi.
   3. Masinas peab olema:
      1. mobiiltelefon;
      2. liiklusseaduse või tootja tehase komplektsusega ettenähtud ja kehtiva kontrollmärgistusega tulekustuti;
      3. absorbentgraanulid vähemalt 20 kg või absorbentmatt, kui masinaks on harvester, forvarder, metsamajanduslikuks tööks kohandatud põllu­majanduslik traktor, giljotiin, maapinna ettevalmistamise masin, puidu­veok, hakkur või ekskavaator.
   4. Saag peab olema komplektne ja vastama tootja nõuetele.
   5. Saega töötaval isikul peab olema kaasas mobiil­telefon.
   6. Visuaalsel vaatlusel tuvastatava õli- või kütuselekkega masina või sae kasutamine on keelatud.
   7. Kui masinat või saagi ei kasutata, tuleb selle mootor seisata.
6. **Hädaolukorrad**
   1. Tulekahju korral, mida ei suudeta iseseisvalt kustutada, tuleb helistada 112 ja tulekahjust teavitada RMK poolset tööde juhti. Võimalusel asuda olemas­olevate vahenditega põlemiskollet kustutama, samas kindlustades enese ohutuse.
   2. Tulekahjust teatamisel tuleb öelda rahulikul häälel teataja nimi, sündmuskoha võimalik täpne asukoht ja mis põleb.
   3. Keskkonnareostuse korral, mida ei suudeta olemasolevate tõrjevahenditega kõrvaldada, tuleb helistada 112 ja reostusest teavitada RMK poolset tööde juhti.
   4. Lõhkematerjali leidmisel, tuleb helistada 112 ja leidmisest teavitada RMK poolset tööde juhti ning peatada töö kuni lõhkematerjali spetsialistide saabumiseni ning oodata edasisi RMK poolseid korraldusi. Leitud lõhkematerjali ei tohi puudutada.

**Poolte allkirjad**

**Tellija Töövõtja**

|  |  |
| --- | --- |
| [Vali sobiv] | [Vali sobiv] |

Lisa 5/1

RMK ja vahelise [Vali kuupäev] metsakasvatusteenuse töövõtu raamlepingu nr 3-2.5.3/[Sisesta number] juurde

## RMK nõuded isikukaitsevahendite kasutamiseks

1. **Üldsätted**

Juhend sätestab miinimumnõuded isikukaitsevahendite kasutamiseks RMK lepingupartneritele.

1. **Üldised nõuded**
   1. Kui töötamisel võib ohtu sattuda tööobjektil viibivate isikute elu või tervis tuleb tööd koheselt peatada.
   2. Masinaga töötamisel peab masinas olema mobiiltelefon ja tähtaegne esmaabipakk.
   3. Kettsaega, võsasaega ja trimmeriga töötamisel peab tööobjektil kaasas olema mobiiltelefon ja tähtaegne esmaabipakk.
2. **Nõutavad isikukaitsevahendid** 
   1. Raielangil ja raadamisobjektil töötamise ajal töökohustusi täitvad isikud peavad masinast väljas olles kandma tähtaegset tööstuslikku kaitsekiivrit (EN 397) ja demaskeerivat värvi riietust (nt ohutusvest, helkurvest).
   2. Nõutavad isikukaitsevahendid on loetletud järgnevalt:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kaitstav kehaosa /Tegevus** | **Labajalg** | **Jalad** | **Torso, käed, jalad** | **Käelaba** | **Pea** | **Silmad ja**  **nägu** | **Kõrvad** |
| **Töö kettsaega** | Saeketi lõikevastase ja tugevdatud ninaga töökummikud või saapad | Saeketi lõikevastase elemendiga tööpüksid, mis peavad vastama vähemalt kaitse klassile 1 | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega üle 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | Tähtaegne tööstuslik kaitsekiiver (EN 397) koos kaitsemaski ja kuulmiskaitsevahendiga | | |
| **Töö võsasaega alla 3 meetrises taimestikus** | Kinnised tugeva konstruktsiooniga ja libisemist takistava tallaga jalanõud | Tugevast riidest pika säärega püksid | Demaskeerivat värvi tööriietus | Töökindad | - | Kaitsemask või kaitseprillid | Kuulmiskaitsevahend |
| **Töö trimmeriga** | Kinnised jalanõud | Tugevast riidest pika säärega püksid | - | Töökindad | - | Kaitsemask või kaitseprillid | Kuulmiskaitsevahend |
| **Harvesteri, forvarderi, giljotiini, metsa­majanduslikuks tööks kohandatud põllu­majandusliku traktori, maapinnamasina operaatoril tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |
| **Puiduveoki, hakkuri, hakkpuidu konteinerveoki juhil tööobjektil väljas olles** | Kinnised tugeva konstruktsiooniga ja libisemist takistava tallaga jalanõud | - | Demaskeerivat värvi riietus (nt ohutusvest, helkurvest) | - | Tähtaegne tööstuslik kaitsekiiver (EN 397) | - | - |

Lisa 6/1

RMK ja vahelise [Vali kuupäev] metsakasvatusteenuse töövõtu raamlepingu nr 3-2.5.3/[Sisesta number] juurde

**Nõuded tehnikale ja teenustele**

Töövõtja peab hiljemalt 01.08.2025 omama või kasutama lepingu alusel teenuse osutamiseks kasutatavat tehnikat - roomikekskavaator koos metsaistutusmasinaga.

Kasutatava ekskavaatori erisurve suhtarv maapinnale peab olema väiksem kui 0,231 (3 kohta peale koma) või sellega täpselt võrdne. Hankija senise kogemuse alusel suudavad nimetatud tingimustele vastavad masinad teostada töid liigniisketel pinnastel.

Hankija arvutab erisurve suhtarvu järgmise näite ja valemi alusel: ekskavaatori täismass (kg) tehase andmete alusel ilma istutuspeata / (roomiku pikkus (cm) kaare tipust kaare tipuni \* roomiku laius (cm) roomiku välimiste servade vahelt mõõdetuna \* roomikute arv (2).)

Erisurve suhtarv: Täismass (kg)

\_\_\_\_\_\_\_\_\_\_\_

roomiku pikkus (cm) \* roomiku laius (cm) \* roomikute arv (2)

Erisurve suhtarv: 14 000 / (350 \* 100 \* 2) = 0,200.

Juhul, kui Töövõtja hinnangul on masina täismass erinev tehasepoolsest täismassist (masina ümberehitus) või Töövõtja ei suuda teostada töid liigniisketel pinnastel, on Tellijal õigus nõuda masina kaalumist Töövõtja kuludega erisurve suhtarvu arvutamiseks.

Ekskavaatoril peab olema kännustikus töötamiseks sobiv kõrgendatud kliirens.

Istutusmasin on varustatud vee- ja õhkpuhastamise süsteemidega ning taimede kassetiga taimede etteandmiseks. Ekskavaatori tagaosas peab olema raam, missugune võimaldab kaasa võtta töövahetuseks vajaliku taimevaru.

Tööde käigus ei tohi kahjustada langile kasvama jäetud puid ega looduskeskkonda, samuti maapinda (v.a mineraliseeritav pind, mida töödeldakse istutusmasinaga).

Töövõtja peab varustama vajadusel töötajad riistvaraga, millega on võimalik ja kohustuslik elektrooniliselt vastu võtta tellija poolt saadetavaid tööobjekti andmeid, kaardipilti ja mille abil on võimalik ja kohustuslik saata tellijale andmeid tehtud tööde ja proovitükkide osas, järgida töötamisel tööobjekti piire ja teostada muid tellija poolt antud tarkvara funktsioonides ettenähtud toiminguid. Tarkvara annab RMK töövõtjale tasuta kasutamiseks. Riistvara minimaalsed nõuded on:

1) puutetundlik nutitelefon või tahvelarvuti;

2) vähemalt operatsioonisüsteem Android 6,0;

3) vähemalt 3G võrguühendus.

Varustama kõik tellijale teenust osutavad roomikekskavaatorid positsioneerimise riist- ja tarkvaraga, mis tagab traktorite asukohaseire ning võimaldab tellijal arvutada tehtud tööde katvust tööobjekti sees. Enne töödega alustamist väljastab tellija töövõtjale roomikekskavaatorite positsioneerimiseks GPS seadme, mille töövõtja kinnitab enda masinale ning peab tagama seadme sisse lülitamise töötamisel tellija tööobjektidel. Lepingu perioodi lõppedes töövõtja tagastab selle GPS seadme tellijale.

Varustama kõik tellijale teenust osutavad ekskavaatorid istutatud taimede/valmistatud istutusmätaste loenduriga, mis võimaldab tellijale edastada informatsiooni istutatud taimede/valmistatud mätaste koguste kohta.

Masinistutuse tööde teostamise periood: maapind sulanud, ööpäeva keskmine õhutemperatuur sobilik metsaistutuseks.



JOONIS 1



JOONIS 2